Document ID: 32006R0830

KOMISJONI MÄÄRUS (EÜ) nr 830/2006,
2. juuni 2006,
millega muudetakse määrust (EÜ) nr 1342/2003 seoses teravilja ja riisi impordiga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 24 teist lõiku,
võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (2) eriti selle artikli 25 lõiget 2,
ning arvestades järgmist:
(1)
Nõukogu määrusega (EÜ) nr 2007/2000, (3) millega on kehtestatud erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud riikide ja territooriumide suhtes, lubatakse Albaaniast, Bosniast ja Hertsegoviinast ning Montenegro, Serbia või Kosovo tolliterritooriumidelt pärit teravilja ja riisi importida ühendusse koguselisi piiranguid rakendamata ning tollimaksuvabalt.
(2)
Komisjoni 28. juuli 2003. aasta määruse (EÜ) nr 1342/2003 (millega sätestatakse teravilja ja riisi impordi- ja ekspordilitsentside süsteemi kohaldamise üksikasjalikud erieeskirjad) (4) artikliga 16 on ette nähtud, et liikmesriigid esitavad komisjonile teavet impordi- ja ekspordilitsentside taotluste kohta. Kõnealustes teatistes ei ole vaja esitada märget päritolu kohta muude teraviljade kui pehme nisu puhul.
(3)
Teravilja ja riisi impordi otsese kontrollimise võimaldamiseks peaksid liikmesriigid teatama impordilitsentsidel märgitud päritolu kõikide teraviljade ja riisi puhul.
(4)
Määrust (EÜ) nr 1342/2003 tuleks vastavalt muuta.
(5)
Käesolevas määruses ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1342/2003 artikli 16 lõige 2 asendatakse järgmisega:
“2. Väljaantud impordilitsentside kohta teatavad liikmesriigid iga päev litsentsidega määratud saaduste ja toodete kogused päritolu ja tootekoodide kaupa ning pehme nisu puhul ka kvaliteediastme järgi. Riisi impordilitsentse käsitlevates teatistes peab olema märgitud ka päritolu.”
Artikkel 2
Käesolev määrus jõustub 1. juulil 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. juuni 2006

Labels: 3
17